Teisalt käib järjekindel ja massiivne inimese eluruumi laienemine maa alla. Kätte oleks jõudnud nagu uus raudajastu, kus Ovidiuse järgi enam ei piirdutud maapealse  eluga, vaid alla ta rüppegi mindi. Sinna sügavusse on rajatud labürintlik tunnelite, shahtide, käikude ja kiirteede võrgustik, mida kutsutakse «metrooks», laialt hargnevad keldrikorrused ja terved salajased maa-alused linnad, sõjaväebaasid. Ka pimedas ookeanipõhjas on inimene liikuvatelt asulatelt (allveelaevadelt) siirdumas paiksetele.